Kroppen er litt langsmal og oval, butt både foran og bak. Det siste leddet av bakkroppen er synlig bak dekkvingene. Dekkvingene har uregelmessig punktur, ikke ordnet i langsgående rekker. Undersiden er noe «oppsvulmet». De har en metallisk glans i bronse eller messing, grønt eller blåfiolett på halsskjold (pronotum) og dekkvingene. Antennene er trådformet og lange i forhold til hva som er vanlig for andre bladbiller. Beina er mørke.